Apusenifjellene

Apusenifjellene (rumensk: Munții Apuseni) er et fjellområde i det vestlige Romania, og en del av De vestrumenske Karpatene.

Apusenifjellene når topphøyder fra ca.  til  meter over havet og danner den nordlige delen av De vestrumenske Karpatene. Fjellene har et nesten eggformet grunnriss på 130 til 150 kilometer i diameter og er omgitt av elven Mureș i sør, Someș og Det transilvanske platå i øst, Crișanaslettene i vest og elven Barcău i nord. Apuseni er forbundet med resten av Karpaterbuen med lavere kuperte landskap i nordøst og sørvest. Administrativt ligger fjellgruppen i fylkene Arad, Bihor, Cluj, Alba og Hunedoara.

Fjellene består hovedsakelig av kalkstein; derfor finnes det et mangfold av grotter (Peștera Urșilor, Peștera Meziad) og juv (Cheile Turzii, Defileul Mureșului). Den høyeste toppen (Cucurbăta Mare, også kalt Vârful Bihor i Bihorfjellene) er sentralt plassert og når en høyde på  moh.

De største elvene med kilder i fjellene er: Someșul Mic, Crișul Repede, Crișul Alb og Crișul Negru, samt Barcău, Arieș og Ampoi.

Apuseni kan krysses via fjellpassene Vălișoara Vântului, Vârtop og Vârfurile.

Inndeling

Crişfjellene 
 Crişåsene inkl. Beiușdepresjonen, Vad-depresjonen
Pădurea Crai-fjellene (Vârful Runcului, 822 m)
Codru-Momafjellene (Vârful Pleșu, 1 112 m)

Șes-Meseș-fjellene 
Meseșfjellene (Măgura Priei, 996 m)
Șes (Plopiș)-fjellene (Vârful Măgura Mare, 918 m)
 Șimleudepresjonen
Șimleufjellene (Vârful Măgura Șimleului, 597 m)

Bihormassivet 
Vlădeasa-massivet (Vârful Vlădeasa, 1 836 m)
Bihorfjellene (Cucurbăta Mare, 1 849 m)
Marefjellene (Vârful Muntele Mare, 1 826 m)
Gilăfjellene (Vârful Chicera Comării, 1 475 m)
Găinafjellene (Vârful Găina, 1 486 m)
Brad-depresjonen
Huedin-depresjonen

Mureș-fjellene 
Zarand-fjellene (Vârful Drocea, 835 m)
Metaliferifjellene (Vârful Poienița, 1 437 m)
Trascăufjellene (Vârful Dâmbău, 1 369 m)

Bilder

Referanser

Eksterne lenker 
 

Fjellkjeder i Romania
Fjellkjeder i Karpatene